CELEX: 32002D0739
Language: el
Date: 2002-09-03 00:00:00
Title: 2002/739/ΕΚ: Απόφαση της Επιτροπής, της 3ης Σεπτεμβρίου 2002, για θέσπιση αναθεωρημένων οικολογικών κριτηρίων απονομής του κοινοτικού οικολογικού σήματος σε χρώματα και βερνίκια εσωτερικού χώρου και την τροποποίηση της απόφασης 1999/10/ΕΚ (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 3202]

Avis juridique important

|

32002D0739

2002/739/ΕΚ: Απόφαση της Επιτροπής, της 3ης Σεπτεμβρίου 2002, για θέσπιση αναθεωρημένων οικολογικών κριτηρίων απονομής του κοινοτικού οικολογικού σήματος σε χρώματα και βερνίκια εσωτερικού χώρου και την τροποποίηση της απόφασης 1999/10/ΕΚ (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 3202]  

Επίσημη Εφημερίδα αριθ. L 236 της 04/09/2002 σ. 0004 - 0009

Απόφαση της Επιτροπήςτης 3ης Σεπτεμβρίου 2002για θέσπιση αναθεωρημένων οικολογικών κριτηρίων απονομής του κοινοτικού οικολογικού σήματος σε χρώματα και βερνίκια εσωτερικού χώρου και την τροποποίηση της απόφασης 1999/10/ΕΚ[κοινοποιηθείσα υπό τον αριθμό Ε(2002) 3202](Κείμενο που παρουσιάζει ενδιαφέρον για τον ΕΟΧ)(2002/739/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος(1), και ιδίως το άρθρο 6 παράγραφος 1 δεύτερο εδάφιο,Εκτιμώντας τα ακόλουθα:(1) Δυνάμει του κανονισμού (ΕΚ) αριθ. 1980/2000, το κοινοτικό οικολογικό σήμα μπορεί να απονεμηθεί στα προϊόντα που διαθέτουν χαρακτηριστικά τα οποία τους επιτρέπουν να συμβάλουν ουσιαστικά στη βελτίωση κύριων περιβαλλοντικών πτυχών.(2) Ο κανονισμός (ΕΚ) αριθ. 1980/2000 προβλέπει τη θέσπιση ειδικών κριτηρίων απονομής του οικολογικού σήματος ανά κατηγορία προϊόντων.(3) Προβλέπει επίσης ότι η αναθεώρηση των κριτηρίων απονομής του οικολογικού σήματος, καθώς και των απαιτήσεων εκτίμησης και εξακρίβωσης που αφορούν τα κριτήρια, πρέπει να διενεργηθούν εγκαίρως και πάντως πριν την λήξη της περιόδου ισχύος των κριτηρίων που έχουν καθοριστεί για κάθε κατηγορία προϊόντων. Η εν λόγω αναθεώρηση πρέπει να καταλήγει σε πρόταση παράτασης, ανάκλησης ή αναθεώρησης.(4) Είναι σκόπιμο να αναθεωρηθούν τα οικολογικά κριτήρια που είχαν καθοριστεί με την απόφαση 1999/10/ΕΚ της Επιτροπής, της 18ης Δεκεμβρίου 1998, για τη θέσπιση των οικολογικών κριτηρίων απονομής του κοινοτικού οικολογικού σήματος στα χρώματα και βερνίκια(2) προκειμένου να ληφθούν υπόψη οι εξελίξεις στην αγορά. Ταυτοχρόνως πρέπει να τροποποιηθεί η περίοδος ισχύος της εν λόγω απόφασης, που παρατάθηκε με την απόφαση 2001/608/ΕΚ(3), και ο ορισμός της ομάδας προϊόντων.(5) Πρέπει να εκδοθεί νέα απόφαση της Επιτροπής η οποία να θεσπίζει τα ειδικά για την συγκεκριμένη κατηγορία προϊόντων οικολογικά κριτήρια, τα οποία θα ισχύσουν για περίοδο πέντε ετών.(6) Είναι σκόπιμο να ισχύσουν ταυτοχρόνως, για περιορισμένο χρονικό διάστημα όχι μεγαλύτερο των δώδεκα μηνών, τόσο τα νέα κριτήρια που θεσπίζονται με την παρούσα απόφαση, όσο και τα κριτήρια που έχουν θεσπιστεί με την απόφαση 1999/10/ΕΚ, ούτως ώστε να δοθεί επαρκής χρόνος στις εταιρείες στις οποίες απονεμήθηκε οικολογικό σήμα για τα προϊόντα τους ή οι οποίες υπέβαλαν αίτηση προς το σκοπό αυτό, πριν από την ημερομηνία εφαρμογής της παρούσας απόφασης, να προσαρμόσουν τα εν λόγω προϊόντα τους ούτως ώστε να πληρούν τα νέα κριτήρια.(7) Τα προβλεπόμενα στην παρούσα απόφαση μέτρα βασίζονται στα σχέδια κριτηρίων που έχει αναπτύξει το Συμβούλιο οικολογικής σήμανσης της Ευρωπαϊκής Ένωσης το οποίο έχει συσταθεί βάσει του άρθρου 13 του κανονισμού (ΕΚ) αριθ. 1980/2000.(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συγκροτήθηκε δυνάμει του άρθρου 17 του κανονισμού (ΕΚ) αριθ. 1980/2000,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Προκειμένου να απονεμηθεί το κοινοτικό οικολογικό σήμα δυνάμει του κανονισμού (ΕΚ) αριθ. 1980/2000 σε χρώματα και βερνίκια, αυτά πρέπει να εμπίπτουν στην κατηγορία προϊόντων "χρώματα και βερνίκια εσωτερικού χώρου", όπως αυτή ορίζεται στο άρθρο 2, και πρέπει να πληρούν τα οικολογικά κριτήρια που καθορίζονται στο παράρτημα της παρούσης απόφασης.Άρθρο 21. Η κατηγορία προϊόντων "χρώματα και βερνίκια εσωτερικού χώρου" περιλαμβάνει χρώματα και βερνίκια διακόσμησης εσωτερικού χώρου, χρώσεις ξύλου και σχετικά προϊόντα, σύμφωνα με την παράγραφο 2, για ερασιτεχνική και επαγγελματική χρήση και τα οποία έχουν αναπτυχθεί κυρίως για εσωτερική χρήση και διατίθενται στο εμπόριο για αυτή τη χρήση.Σε αυτά περιλαμβάνονται, μεταξύ άλλων, τα επιχρίσματα δαπέδων και τα χρώματα δαπέδων, τα προϊόντα στα οποία οι διανομείς προσδίδουν απόχρωση σύμφωνα με τις απαιτήσεις των ερασιτεχνών ή επαγγελματιών διακοσμητών, τα διακοσμητικά χρώματα υπό μορφή υγρού ή πάστας τα οποία έχουν ενδεχομένως προσυσκευασθεί, χρωσθεί ή προετοιμαστεί από τον παραγωγό ώστε να ικανοποιούν τις ανάγκες των καταναλωτών, στα οποία συμπεριλαμβάνονται τα αστάρια (και τα υποστρώματα) αυτών των συστημάτων προϊόντων.2. Ως "χρώμα" νοείται ένα υλικό επικάλυψης με χρώση, υπό μορφή υγρού ή πάστας ή σκόνης, το οποίο όταν εφαρμόζεται σε μια προς βαφή επιφάνεια σχηματίζει αδιαφανές υμένιο το οποίο έχει προστατευτικές, διακοσμητικές ή ειδικές τεχνικές ιδιότητες.Ως "βερνίκι" νοείται ένα διαφανές υλικό επικάλυψης το οποίο όταν εφαρμόζεται σε μια προς βαφή επιφάνεια σχηματίζει ένα στέρεο διαφανές υμένιο το οποίο έχει προστατευτικές, διακοσμητικές ή ειδικές τεχνικές ιδιότητες.Μετά την επίχριση, το χρώμα ή το βερνίκι ξηραίνονται σχηματίζοντας ένα στερεό, προστατευτικό επίχρισμα προσκολλημένο στην επιφάνεια.Τα διακοσμητικά χρώματα και βερνίκια είναι χρώματα και βερνίκια τα οποία εφαρμόζονται σε κτίρια, για τον ευπρεπισμό και την επιδιόρθωσή τους, για διακοσμητικούς και προστατευτικούς σκοπούς. Εφαρμόζονται επιτοπίως. Ενώ η κύρια λειτουργία τους είναι διακοσμητικής φύσης, ασκούν και προστατευτικό ρόλο.Οι βαφές ξύλου (λαζουροχρώματα) είναι επιχρίσματα τα οποία σχηματίζουν ένα διαφανές ή ημιδιαφανές υμένιο για διακόσμηση και προστασία του ξύλου από τις εξωτερικές επιδράσεις και διευκολύνουν τη συντήρησή του.3. Τα ακόλουθα προϊόντα εξαιρούνται από το πεδίο εφαρμογής:α) αντιδιαβρωτικές επιχρίσεις·β) αντιρρυπαντικές επιχρίσεις πλοίων·γ) προϊόντα διατήρησης ξύλου·δ) επιχρίσματα για ειδικές βιομηχανικές και επαγγελματικές χρήσεις, συμπεριλαμβανόμενων των επιχρισμάτων εντατικής χρήσης και των προϊόντων δύο συστατικών·ε) εξειδικευμένα προϊόντα, στα οποία συμπεριλαμβάνονται τα ειδικά αντικηλιδωτικά και τα μεγάλης απόδοσης αστάρια διείσδυσης·στ) επιχρίσματα προσόψεων·ζ) και κάθε προϊόν το οποίο έχει αναπτυχθεί κυρίως για εξωτερική χρήση και διατίθεται στο εμπόριο για αυτή τη χρήση.Άρθρο 3Για διοικητικούς σκοπούς, η κατηγορία προϊόντων "χρώματα και βερνίκια εσωτερικού χώρου" χαρακτηρίζεται με τον κωδικό αριθμό "007".Άρθρο 4Το άρθρο 3 της απόφασης 1999/10/ΕΚ αντικαθίσταται από τα ακόλουθα: "Άρθρο 3Ο ορισμός της κατηγορίας προϊόντων και τα ειδικά οικολογικά κριτήρια για την κατηγορία προϊόντων ισχύουν μέχρι την 31η Αυγούστου 2003."Άρθρο 5Η παρούσα απόφαση ισχύει από την 1η Σεπτεμβρίου 2002 έως την 31η Αυγούστου 2007.Οι παραγωγοί προϊόντων τα οποία εμπίπτουν στην κατηγορία προϊόντων "χρώματα και βερνίκια" και στα οποία έχει ήδη απονεμηθεί το οικολογικό σήμα πριν την 1η Σεπτεμβρίου 2002, δύνανται να συνεχίσουν την χρήση του εν λόγω σήματος έως την 31η Αυγούστου 2003.Οι παραγωγοί προϊόντων τα οποία εμπίπτουν στην κατηγορία προϊόντων "χρώματα και βερνίκια" και οι οποίοι έχουν ήδη υποβάλει αίτηση για απονομή του οικολογικού σήματος πριν την 1η Σεπτεμβρίου 2002, δύνανται να το αποσπάσουν με τους όρους που θεσπίζει η απόφαση 1999/10/ΕΚ. Σε αυτές τις περιπτώσεις το σήμα μπορεί να χρησιμοποιηθεί έως την 31η Αυγούστου 2003.Άρθρο 6Η παρούσα απόφαση απευθύνεται στα κράτη μέλη.Βρυξέλλες, 3 Σεπτεμβρίου 2002.Για την ΕπιτροπήMargot WallströmΜέλος της Επιτροπής(1) ΕΕ L 237 της 21.9.2000, σ. 1.(2) ΕΕ L 5 της 9.1.1999, σ. 77.(3) ΕΕ L 214 της 8.8.2001, σ. 43.ΠΑΡΑΡΤΗΜΑΠΛΑΙΣΙΟΣκοποί των κριτηρίωνΣκοποί των κριτηρίων ειδικότερα είναι:- η αποτελεσματική χρήση των προϊόντων και η ελαχιστοποίηση των αποβλήτων,- ο περιορισμός των περιβαλλοντικών και άλλων κινδύνων (όπως το τροποσφαιρικό όζον) μειώνοντας τις εκπομπές διαλυτών,- η μείωση των απορρίψεων στα ύδατα τοξικών ή κατ' άλλο τρόπο ρυπογόνων ουσιών.Τα κριτήρια έχουν καθοριστεί σε επίπεδα τα οποία προάγουν την επισήμανση των χρωμάτων και βερνικιών εσωτερικού χώρου που έχουν λιγότερες δυσμενείς για το περιβάλλον επιπτώσεις.Απαιτήσεις όσον αφορά την εκτίμηση και την εξακρίβωσηΟι ειδικές απαιτήσεις όσον αφορά την εκτίμηση και την εξακρίβωση αναφέρονται σε κάθε κριτήριο.Όταν ο αιτών καλείται να παράσχει βεβαιώσεις, τεκμηρίωση, αναλύσεις, πρακτικά δοκιμών, ή άλλα τεκμήρια από τα οποία να προκύπτει η συμμόρφωση προς τα κριτήρια, εξυπακούεται ότι αυτά επιτρέπεται να προέρχονται από τον αιτούντα ή/και τον (τους) προμηθευτή(-ές) του ή/και τους προμηθευτές τους, κ.λπ., κατά περίπτωση.Όπου κρίνεται σκόπιμο, μπορούν να χρησιμοποιηθούν άλλες μέθοδοι δοκιμών εκτός από αυτές που αναφέρονται για κάθε κριτήριο, εάν κρίνονται ισοδύναμες από τον αρμόδιο οργανισμό ο οποίος εξετάζει την αίτηση.Όπου κρίνεται σκόπιμο, οι αρμόδιοι οργανισμοί μπορούν να απαιτήσουν την υποβολή δικαιολογητικών και να διεξάγουν ανεξάρτητους ελέγχους.Συνιστάται στους αρμόδιους οργανισμούς να λαμβάνουν υπόψη την εφαρμογή αναγνωρισμένων συστημάτων διαχείρισης του περιβάλλοντος, όπως το EMAS (Community eco-management and audit scheme - Κοινοτικό Σύστημα Οικολογικής Διαχείρισης και Ελέγχου) ή το ISO14001, κατά την αξιολόγηση των αιτήσεων και την παρακολούθηση της συμμόρφωσης προς τα κριτήρια (σημείωση: δεν απαιτείται η εφαρμογή των εν λόγω συστημάτων διαχείρισης).ΚΡΙΤΗΡΙΑ1. Λευκά πιγμένταα) Περιεκτικότητα σε λευκές χρωστικές (λευκές ανόργανες χρωστικές με δείκτη διάθλασης άνω του 1,8): Το χρώμα θα πρέπει να έχει περιεκτικότητα σε λευκές χρωστικές κατώτερη από ή ίση προς 38 g ανά m2 ξηρού υμενίου με αδιαφάνεια 98 %. Το παρόν κριτήριο δεν ισχύει για βερνίκια και βαφές ξύλου.Αξιολόγηση και εξακρίβωση: ο αιτών είτε υποβάλλει δήλωση ότι δεν χρησιμοποιούνται οι ως άνω ουσίες είτε υποβάλλει στοιχεία για την περιεκτικότητα των λευκών χρωστικών και την απόδοση (όπως απαιτείται στο κριτήριο 6α) μαζί με λεπτομερή υπολογισμό που να αποδεικνύει τη συμμόρφωση ως προς το κριτήριο.β) Διοξείδιο του τιτανίου: οι εκπομπές και απορρίψεις αποβλήτων από την παραγωγή κάθε χρωστικής με διοξείδιο του τιτανίου δεν πρέπει να υπερβαίνουν τα εξής:- εκπομπές SOx (εκφραζόμενες σε SO2): 300 mg ανά m2 ξηρού υμενίου (αδιαφάνεια 98 %),- απόβλητα θείου: 20 g ανά m2 ξηρού υμενίου (αδιαφάνεια 98 %),- απόβλητα χλωρίου: 5, 9 και 18 g ανά m2 ξηρού υμενίου (αδιαφάνεια 98 %) αντιστοίχως για το ουδέτερο ρουτίλιο, το συνθετικό ρουτίλιο και τις σκωρίες.Αξιολόγηση και εξακρίβωση: ο αιτών είτε υποβάλλει δήλωση ότι δεν χρησιμοποιούνται οι ως άνω ουσίες είτε υποβάλλει τεκμηρίωση που αναφέρει τα αντίστοιχα επίπεδα εκπομπών και απορρίψεων αποβλήτων για αυτές τις παραμέτρους, την περιεκτικότητα του προϊόντος σε διοξείδιο του τιτανίου, την απόδοση (σύμφωνα με το κριτήριο 6 α), μαζί με τους λεπτομερείς υπολογισμούς που δείχνουν τη συμμόρφωση ως προς το κριτήριο.2. Πτητικές οργανικές ενώσειςΔεν θα πρέπει να γίνεται υπέρβαση των ακόλουθων ορίων:- για τις βαφές τοίχων (σύμφωνα με το ΕΝ 13300): 30 g/l (αφαιρουμένου του νερού),- για τις λοιπές βαφές με απόδοση τουλάχιστον 15 m2/l και με καλυπτική ικανότητα η οποία ανέρχεται σε 98 % αδιαφάνεια: 250 g/l (αφαιρουμένου του νερού),- για όλα τα άλλα προϊόντα (στα οποία συμπεριλαμβάνονται τα χρώματα που δεν είναι βαφές τοίχου και που έχουν απόδοση μικρότερη των 15 m2/l, τα βερνίκια, οι βαφές ξύλου, τα επιχρίσματα δαπέδων και τα χρώματα δαπέδων, και τα σχετικά προϊόντα): 180 g/l (αφαιρουμένου του νερού).Σε αυτό το πλαίσιο, πτητική οργανική ένωση είναι κάθε οργανική ένωση με σημείο βρασμού (ή αρχικό σημείο βρασμού), κατώτερο από ή ίσο προς 250 °C υπό κανονικές συνθήκες πίεσης.Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο. Για όλα τα προϊόντα ο αιτών πρέπει να αναφέρει την περιεκτικότητα σε πτητικές οργανικές ενώσεις. Όπου είναι εφαρμόσιμο, πρέπει να αναφέρεται η απόδοση [μετρούμενη όπως απαιτείται στο κριτήριο 6 α)].3. Πτητικοί αρωματικοί υδρογονάνθρακεςΔεν θα πρέπει να γίνεται υπέρβαση των ακόλουθων ορίων:- για τις βαφές τοίχων (σύμφωνα με το ΕΝ 13300): 0,15 % του προϊόντος (m/m),- για όλα τα άλλα προϊόντα (στα οποία συμπεριλαμβάνονται όλες οι άλλες βαφές, τα βερνίκια, οι βαφές ξύλου, τα επιχρίσματα δαπέδων και τα χρώματα δαπέδων, και τα σχετικά προϊόντα): 0,4 % του προϊόντος (m/m).Σε αυτό το πλαίσιο, πτητικός αρωματικός υδρογονάνθρακας είναι κάθε υδρογονάνθρακας με σημείο βρασμού, κατώτερο από ή ίσο προς 250 °C υπό σταθερές συνθήκες πίεσης και με τουλάχιστον έναν αρωματικό δακτύλιο στον ανεπτυγμένο συστατικό τύπο του.Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο. Για όλα τα προϊόντα ο αιτών πρέπει να αναφέρει την περιεκτικότητα σε πτητικούς αρωματικούς υδρογονάνθρακες.4. Βαρέα μέταλλαΤα παρακάτω βαρέα μέταλλα ή οι ενώσεις τους δεν πρέπει να χρησιμοποιούνται ως συστατικά του προϊόντος, (είτε ως ουσίες είτε ως συστατικά παρασκευάσματος που χρησιμοποιείται): κάδμιο, μόλυβδος, χρώμιο VI, υδράργυρος, αρσενικό.Είναι αποδεκτό ότι τα συστατικά μπορεί να περιέχουν ίχνη από αυτά τα μέταλλα που προέρχονται από τις ακαθαρσίες στις πρώτες ύλες.Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο.5. Επικίνδυνες ουσίεςα) Το προϊόν: Το προϊόν δεν πρέπει να ταξινομείται ως πολύ τοξικό, τοξικό, επικίνδυνο για το περιβάλλον, καρκινογόνο, τοξικό για την αναπαραγωγή ή μεταλλαξιογόνο σύμφωνα με την οδηγία 1999/45/ΕΚ.Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο, μαζί με κατάλογο συστατικών και σχετική τεκμηρίωση (όπως φύλλα δεδομένων ασφαλείας υλικού).β) Συστατικά (πολύ τοξικό, τοξικό, καρκινογόνο, μεταλλαξιογόνο, τοξικό για την αναπαραγωγή): Δεν πρέπει να χρησιμοποιείται κανένα από τα συστατικά (ουσίες ή παρασκευάσματα) στα οποία αποδίδεται ή μπορεί να αποδοθεί, κατά την στιγμή της αίτησης, κάποια από τις ακόλουθες φράσεις που υποδηλώνουν κίνδυνο (ή συνδυασμός αυτών):R23 (τοξικό όταν εισπνέεται)R24 (τοξικό σε επαφή με το δέρμα)R25 (τοξικό σε περίπτωση καταπόσεως)R26 (πολύ τοξικό όταν εισπνέεται)R27 (πολύ τοξικό σε επαφή με το δέρμα)R28 (πολύ τοξικό σε περίπτωση καταπόσεως)R39 (κίνδυνος πολύ σοβαρών μονίμων επιδράσεων)R45 (μπορεί να προκαλέσει καρκίνο)R46 (μπορεί να προκαλέσει κληρονομικές γενετικές βλάβες)R48 (κίνδυνος σοβαρής βλάβης της υγείας ύστερα από παρατεταμένη έκθεση)R60 (μπορεί να εξασθενίσει τη γονιμότητα)R61 (μπορεί να βλάψει το έμβρυο κατά τη διάρκεια της κύησης)σύμφωνα με την οδηγία 67/548/EΟΚ του Συμβουλίου, της 27ης Ιουνίου 1967, σχετικά με την προσέγγιση των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση επικίνδυνων ουσιών και τις εν συνεχεία τροποποιήσεις της, ή σύμφωνα με την οδηγία 1999/45/EΚ του Ευρωπαϊκού Κοινοβουλίου και του Συμβουλίου, της 31ης Μαΐου 1999, σχετικά με την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση επικίνδυνων παρασκευασμάτων(1) και τις εν συνεχεία τροποποιήσεις της.Τα δραστικά συστατικά που χρησιμοποιούνται ως συντηρητικά στη σύνθεση του προϊόντος και στα οποία αποδίδεται οποιαδήποτε από τις φράσεις κινδύνου R23, R24, R25, R26, R27, R28, R39 ή R48 (ή συνδυασμός τους) μπορούν να χρησιμοποιηθούν σε αναλογία έως 0,1 % (m/m) κατ' ανώτατο όριο, της συνολικής σύνθεσης του χρώματος.Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο, μαζί με κατάλογο συστατικών και σχετική τεκμηρίωση (όπως φύλλα δεδομένων ασφαλείας υλικού).γ) Συστατικά (επικίνδυνο για το περιβάλλον): Κανένα από τα συστατικά (ουσίες ή παρασκευάσματα) στα οποία αποδίδεται ή μπορεί να αποδοθεί, κατά την στιγμή της αίτησης, κάποια από τις ακόλουθες φράσεις που υποδηλώνουν κίνδυνο (ή συνδυασμός αυτών):R50 (πολύ τοξικό για υδρόβιους οργανισμούς),R51 (τοξικό για υδρόβιους οργανισμούς),R52 (επιβλαβές για υδρόβιους οργανισμούς),R53 (μακροπρόθεσμα μπορεί να επιφέρει δυσμενή αποτελέσματα στο υδάτινο περιβάλλον),όπως καθορίζονται στην οδηγία 67/548/ΕΟΚ ή στην οδηγία 1999/45/ΕΚ, μπορεί να υπερβαίνει το 2,5 % κατά μάζα του προϊόντος.Το ολικό άθροισμα όλων των συστατικών στα οποία αποδίδεται ή μπορεί να αποδοθεί, κατά την στιγμή της αίτησης, κάποια από τις ακόλουθες φράσεις που υποδηλώνουν κίνδυνο (ή συνδυασμός αυτών) δεν μπορεί να υπερβαίνει το 5 % κατά μάζα του προϊόντος.Αυτή η απαίτηση δεν ισχύει για την αμμωνία, την ακυλ-αμμωνία και την αλκυλαμίνη.Αυτή η απαίτηση δεν επηρεάζει την υποχρέωση εκπλήρωσης της απαίτησης του κριτηρίου 5 α).Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο, μαζί με κατάλογο συστατικών και σχετική τεκμηρίωση (όπως φύλλα δεδομένων ασφαλείας υλικού).δ) Αλκυλοφαινολαιθοξυλικές ενώσεις: δεν επιτρέπεται η χρήση αλκυλοφαινολαιθοξυλικών ενώσεων.Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο.ε) Γλυκολαιθέρες: δεν επιτρέπεται η χρήση διαιθυλενο-γλυκολ-μεθυλαιθέρα (DEGME, CAS 111-77-3).Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο.στ) Ενώσεις ισοθειαζολινόνης: Η περιεκτικότητα σε ενώσεις ισοθειαζολινόνης στο προϊόν δεν πρέπει να υπερβαίνει τα 500 ppm. Η περιεκτικότητα του μίγματος σε 5-χλωρο-2-μεθυλο-2H-ισοθειαζολ-3-όνη (αριθ. EC 247-500-7) και σε 2-μεθυλο-2H-ισοθειαζολ-3-όνη (αριθ. EC 220-239-6) (3:1) δεν πρέπει να υπερβαίνει τα 15 ppm.Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο.ζ) Φορμαλδεΰδες: Η περιεκτικότητα του προϊόντος σε ελεύθερη φορμαλδεΰδη δεν πρέπει να υπερβαίνει τα 10 mg/kg. Συστατικά που ελευθερώνουν φορμαλδεΰδη μπορούν να προστεθούν μόνο σε ποσότητες που να εξασφαλίζουν ότι η τελική ολική περιεκτικότητα σε ελεύθερη φορμαλδεΰδη δεν θα υπερβαίνει τα 10 mg/kg.Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο, αναφέροντας τις περιεχόμενες ποσότητες (εάν υπάρχουν) όπως μετρήθηκαν με τη μέθοδο Merckoquant (βλέπε για παράδειγμα το προσάρτημα 2 στο RAL-UZ 102). Εναλλακτικά, η περιεκτικότητα σε φορμαλδεΰδη μπορεί να μετρηθεί σύμφωνα με τη μέθοδο VdL-RL 03 (VdL Guideline 03) προσδιορισμού της συγκέντρωσης φορμαλδεΰδης εντός δοχείου με τη μέθοδο της ακετυλακετόνης, οπότε η μετρούμενη συγκέντρωση δεν πρέπει να υπερβαίνει τα 100 ppm. Επιτρέπεται η χρήση άλλων ισοδύναμων μεθόδων δοκιμής.6. Καταλληλότητα προς χρήσηα) Απόδοση: οι βαφές πρέπει να έχουν απόδοση (για καλυπτική ικανότητα 98 %) τουλάχιστον 8 m2/l προϊόντος.Πυκνόρρευστα διακοσμητικά επιχρίσματα (χρώματα τα οποία είναι ειδικά σχεδιασμένα για να έχουν τρισδιάστατο διακοσμητικό αποτέλεσμα και επομένως χαρακτηρίζονται από πολύ παχιά στρώση) πρέπει εναλλακτικά να έχουν απόδοση 2 m2 ανά kg προϊόντος.Αυτή η απαίτηση δεν ισχύει για βερνίκια, βαφές ξύλου, επιχρίσματα δαπέδων, χρώματα δαπέδων, υποστρώματα ή αστάρια πρόσφυσης.Aξιολόγηση και εξακρίβωση: ο αιτών ή/και ο (οι) προμηθευτής(-ές) του υποβάλλουν πρακτικό δοκιμών χρησιμοποιώντας τη μέθοδο ISO 6504/1 (χρώματα και βερνίκια - προσδιορισμός της καλυπτικής ικανότητας - μέρος 1: μέθοδος Kubelka-Munk για λευκά και ανοιχτόχρωμα επιχρίσματα) ή 6504/3 [μέρος 3: προσδιορισμός της φωτεινής αντίθεσης (αδιαφάνειας) των ανοιχτόχρωμων επιχρισμάτων σε καθορισμένη απόδοση], ή (για χρώματα ειδικά σχεδιασμένα για να έχουν τρισδιάστατο διακοσμητικό αποτέλεσμα και επομένως χαρακτηριζόμενα από πολύ παχιά στρώση) τη μέθοδο NF T 30 073 (ή ισοδύναμη).β) Αντίσταση στο υγρό τρίψιμο: Τα χρώματα τοίχων (σύμφωνα με το EN 13300) τα οποία παρουσιάζονται ως επιδεχόμενα πλύσιμο ή καθάρισμα (είτε πάνω στο προϊόν είτε σε σχετικές διαφημίσεις) πρέπει να έχουν αντίσταση στο υγρό τρίψιμο, όπως μετράται με το 13300 και το EN ISO 11998, κλάσης 3 ή μεγαλύτερης (να μην υπερβαίνει τα 70 μικρά μετά από 200 κύκλους). Όταν τα εν λόγω χρώματα παρουσιάζονται ως επιδεχόμενα βούρτσισμα, πρέπει να έχουν αντίσταση στο υγρό τρίψιμο κλάσης 2 ή μεγαλύτερης (να μην υπερβαίνει τα 20 μικρά μετά από 200 κύκλους).Τα επιχρίσματα δαπέδων και τα χρώματα δαπέδων πρέπει να παρουσιάζουν αντίσταση στο υγρό τρίψιμο κλάσης 1 (να μην υπερβαίνει τα 5 μικρά μετά από 200 κύκλους).Αξιολόγηση και εξακρίβωση: ο αιτών ή/και ο (οι) προμηθευτής(-ές) του υποβάλλουν πρακτικό δοκιμών σύμφωνα με το EN 13300 χρησιμοποιώντας τη μέθοδο EN ISO 11998 (Δοκιμή ικανότητας υποβολής σε καθαρισμό και αντίστασης στο τρίψιμο).γ) Αντίσταση στο νερό: Τα βερνίκια, τα επιχρίσματα δαπέδων και τα χρώματα δαπέδων πρέπει να έχουν αντίσταση στο νερό, όπως προσδιορίζεται από το ISO 2812-1 μέθοδος 2, τέτοια ώστε μετά από 24ωρη έκθεση και 16ωρη ανάκτηση να μην παρατηρείται αλλαγή στιλπνότητας ή χρώματος.Αξιολόγηση και εξακρίβωση: ο αιτών ή/και ο (οι) προμηθευτής(-ές) του υποβάλλουν πρακτικό δοκιμών σύμφωνα με το ISO 2812/1 μέθοδος 2 (χρώματα και βερνίκια - προσδιορισμός της αντίστασης στα υγρά - μέρος 1: γενικές μέθοδοι).δ) Πρόσφυση: Τα επιχρίσματα δαπέδων, τα χρώματα δαπέδων και τα υποστρώματα πρέπει να βαθμολογούνται τουλάχιστον με 2 στη δοκιμή EN 2409 για την πρόσφυση.Αξιολόγηση και εξακρίβωση: Ο αιτών ή/και ο (οι) προμηθευτής(-ές) του υποβάλλουν πρακτικό δοκιμών, χρησιμοποιώντας τη μέθοδο EN ISO 2409.ε) Τριβή: τα επιχρίσματα δαπέδων και τα χρώματα δαπέδων πρέπει να έχουν αντίσταση στο υγρό τρίψιμο κλάσης 1 σύμφωνα με το EN 13300 (δεν πρέπει να υπερβαίνει τα 5 μικρά μετά από 200 κύκλους).Αξιολόγηση και εξακρίβωση: Ο αιτών ή/και ο (οι) προμηθευτής(-ές) του υποβάλλουν πρακτικό δοκιμών που να αποδεικνύει τη συμμόρφωση με το κριτήριο αυτό, χρησιμοποιώντας τη μέθοδο που αναφέρεται στο EN 13300 (EN ISO 7784).7. Ενημέρωση του καταναλωτήΟι ακόλουθες πληροφορίες αναγράφονται στη συσκευασία ή επισυνάπτονται σε αυτήν:- Η χρήση, η προς βαφή επιφάνεια και οι συνθήκες χρήσης για τις οποίες προορίζεται το προϊόν. Περιλαμβάνονται συμβουλές για τις προπαρασκευαστικές εργασίες και λοιπά, καθώς και η ορθή προετοιμασία της προς βαφή επιφάνειας, συμβουλές για την εξωτερική χρήση (όπου έχει εφαρμογή) ή την θερμοκρασία.- Συστάσεις για τον καθαρισμό των εργαλείων και την κατάλληλη διαχείριση των αποβλήτων (ώστε να περιορισθεί η ρύπανση των υδάτων). Οι συστάσεις αυτές θα πρέπει να προσαρμόζονται στον εκάστοτε τύπο προϊόντος και στο εκάστοτε πεδίο εφαρμογής και επιτρέπεται ή χρήση σχηματικών εικόνων όπου αρμόζει.- Συστάσεις σχετικά με τις συνθήκες υπό τις οποίες πρέπει να διατηρείται το προϊόν μετά το άνοιγμα του δοχείου (για να περιορισθούν τα στερεά απόβλητα), συμπεριλαμβανόμενων των συμβουλών σε θέματα ασφαλείας όπου αρμόζει.- Συστάσεις για προληπτικά μέτρα προστασίας για τον ελαιοχρωματιστή, ιδίως σε σχέση με την εργασία σε κλειστούς χώρους ή με υψηλής αντοχής χρώματα κλάσης 2.Αναγράφεται στη συσκευασία ή επισυνάπτεται σε αυτήν το κείμενο που ακολουθεί (ή άλλο ισοδύναμο): "Περισσότερες πληροφορίες για τους λόγους για τους οποίους αποδόθηκε το οικολογικό σήμα σε αυτό το προϊόν υπάρχουν στην ιστοθέση της ΕΕ: http://europa.eu.int/ecolabel".Αξιολόγηση και εξακρίβωση: Με την αίτηση υποβάλλεται δείγμα της συσκευασίας του προϊόντος συνοδευόμενο από δήλωση συμμόρφωσης με το εν λόγω κριτήριο.8. Πληροφορίες που αναγράφονται στο οικολογικό σήμαΣτο δεύτερο πλαίσιο του οικολογικού σήματος αναγράφεται το κείμενο που ακολουθεί: "καλή απόδοση για εσωτερική χρήσηπεριορισμένες επικίνδυνες ουσίεςχαμηλή περιεκτικότητα σε διαλύτες".Αξιολόγηση και εξακρίβωση: ο αιτών υποβάλλει δείγμα της συσκευασίας του προϊόντος με το οικολογικό σήμα, καθώς και δήλωση συμμόρφωσης με το εν λόγω κριτήριο.(1) ΕΕ L 200 της 30.7.1999, σ. 1.